Анатоль Іванавіч Бутэвіч – яскравая асоба ў сучасным культурным жыцці Беларусі. Творчую работу ён арганічна спалучае з актыўнай грамадскай дзейнасцю, накіраванай на ахову і абарону помнікаў гісторыі і культуры Беларусі. Гэтай справе ён аддае амаль увесь свой час і жыццёвыя сілы, працуючы ў Беларускім фондзе культуры, у складзе Нацыянальнай камісіі Рэспублікі Беларусь па справах ЮНЕСКА, грамадскай назіральнай камісіі пры Міністэрстве культуры па ахове гісторыка-культурнай спадчыны, Беларускай рэспубліканскай навукова-метадычнай рады па пытаннях гісторыка-культурнай спадчыны пры Міністэрстве культуры Рэспублікі Беларусь.